அ. ச. ஞானசம்பந்தன்
{{தகவற்சட்டம் நபர்
 |name           = அ. ச. ஞானசம்பந்தன்
 |image          = A.Sa.GnaanaSambandhan.jpg‎
 |image_size     = 200px
 |caption        = 
 |birth_name     = 
 |birth_date     = {{birth date|df=yes|1916|11|10}}
 |birth_place    = அரசன்குடி, [[திருச்சிராப்பள்ளி மாவட்டம்|திருச்சிராப்பள்ளி]], இந்தியா
 |death_date     = {{Death date and age|2002|8|27|1916|11|10}}
 |death_place    = 
 |death_cause    = 
 |residence      =  
 |nationality    = 
 |other_names    =
 |known_for      = தமிழறிஞர், எழுத்தாளர்
 |education      = [[அண்ணாமலைப் பல்கலைக்கழகம்]]
 |employer       = [[பச்சையப்பன் கல்லூரி]], [[அகில இந்திய வானொலி]], [[மதுரை காமராசர் பல்கலைக்கழகம்]]
 |occupation     = 
 |title          =
 |religion       =
 |spouse         =
 |children       =
 |parents        = [[அ. மு. சரவண முதலியார்]], சிவகாமி 
 |speciality     =
 |relatives      =
 |signature      =
 |website        =
 |}}
 '''அ. ச. ஞானசம்பந்தன்''' (10 நவம்பர் 1916 – 27 ஆகத்து 2002) தமிழறிஞரும், எழுத்தாளரும் இலக்கிய விமர்சகரும் ஆவார். இவர் 1985-ஆம் ஆண்டின் தமிழுக்கான [[சாகித்திய அகாதமி விருது]] பெற்றவர். சுருக்கமாக '''அ. ச. ஞா''' என்றும் அழைக்கப்பட்டார்.
 
 ==வாழ்க்கைக் குறிப்பு==
 அ. ச. ஞானசம்பந்தன் [[திருச்சிராப்பள்ளி மாவட்டம்|திருச்சிராப்பள்ளி மாவட்டத்தில்]] [[கல்லணை]]க்கருகில் உள்ள அரசன்குடி என்ற ஊரில் பிறந்தவர். அவரது பெற்றோர் [[அ. மு. சரவண முதலியார்]] மற்றும் சிவகாமி ஆவர். அவரது தந்தை [[சைவம்|சைவசமய]] பக்திக் காவியமான [[திருவிளையாடல் புராணம்|திருவிளையாடல் புராணத்திற்கு]] உரையெழுதிய தமிழ் அறிஞர். ஞானசம்பந்தன் [[லால்குடி|இலால்குடி]] போர்டு உயர்நிலைப் பள்ளியில் படித்து முடித்த  பின் இடைநிலை வகுப்புக்கு (இண்டெர்மீடியட்டு) [[அண்ணாமலைப் பல்கலைக்கழகம்|அண்ணாமலைப் பல்கலைக்கழகத்தில்]] [[இயற்பியல்]] பாடத்தைத் தேர்வு செய்து படித்தார்.
  
 அங்கு தமிழ்ப் பேராசிரியராக இருந்த [[சோமசுந்தர பாரதியார்]] அவரது தமிழ் அறிவையும் ஆர்வத்தையும் அடையாளம் கண்டு அவரை இயற்பியலில் இருந்து தமிழுக்கு மாறும்படி செய்தார். அக்கல்லூரியில் படிக்கும் போது [[வ. ச. சீனிவாச சாத்திரி]] , [[திரு. வி. க]], [[தெ. பொ. மீனாட்சிசுந்தரம்]] போன்ற தமிழ் அறிஞர்களின் தொடர்பு அவருக்குக் கிடைத்தது. தமிழில் முதுகலைப் பட்டம் பெற்று 1942-இல் [[பச்சையப்பன் கல்லூரி|பச்சையப்பன் கல்லூரியில்]] தமிழ் விரிவுரையாளராக வேலையில் சேர்ந்தார். அக்கல்லூரியில் 1956 வரை பணியாற்றினார்.
 
 ==எழுத்துப் பணி==
 அ. ச. ஞானசம்பந்தனின் முதல் புத்தகமான ''இராவணன் மாட்சியும் வீழ்ச்சியும்'' 1945-இல் வெளியானது. இப்புத்தகமும், ''கம்பன் காலை'' (1950), ''தம்பியர் இருவர்'' (1961) ஆகிய புத்தகங்களும் அவருக்குக் [[கம்பராமாயணம்|கம்பராமாயணத்தில்]] இருந்த செறிந்த அறிவுக்குச் சான்றாக அமைந்தன. பச்சையப்பாக் கல்லூரியிலிருந்து வெளியேறிய பின் 1956 – 1961 வரை [[அகில இந்திய வானொலி]]யின் [[சென்னை]] அலுவலகத்தில் [[நாடகம்|நாடகங்கள்]] தயாரிப்புப் பிரிவின் பொறுப்பு அலுவலராக வேலை பார்த்தார். 1959-இல் தமிழ்ப் பதிப்பகங்களின்  பணியகத்தின் செயலாளரானார். 1969–1972 வரை தமிழ் நாட்டுப் பாடநூல் கழகத்தின் தலைவராக இருந்தார். 1970-இல் [[மதுரை காமராசர் பல்கலைக்கழகம்|மதுரை காமராசர் பல்கலைக்கழகத்தில்]] தமிழ்த்துறையின் தலைவராகப் பணியில் சேர்ந்து பின் 1973-இல் அப்பல்கலைக்கழகத்திலிருந்து ஓய்வு பெற்றார். பின்னாளில் அதே பல்கலைக்கழகத்தில் தாகூர் ஓய்வுப் (Tagore emeritus professor) பேராசிரியாராகப் பணியாற்றினார். அவர் தனது கடைசி காலத்தைச் சென்னையில் [[தமிழ் இலக்கியம்|தமிழ் இலக்கிய]] ஆய்வில் கழித்தார். அவர் ஒரு [[சைவ சமயம்|சைவ சமய]] அறிஞராகவும் பாடநூல் தயாரிப்பாளராகவும், தமிழ் விரிவுரையாளராகவும்  வாழ்ந்தவர். அவர் எழுதிய நூல்கள் 35 ஆராய்ச்சிப் புத்தகங்கள், 3 [[மொழிபெயர்ப்பு]] புத்தகங்கள் மற்றும்  ஏராளமான பாடப் புத்தகங்களும் [[கட்டுரை]]களும் ஆகும். 1985-இல் ''கம்பன்: புதிய பார்வை'' என்ற அவரது இலக்கிய விமர்சன நூல் தமிழுக்கான [[சாகித்திய அகாதமி விருது]] பெற்றது.&lt;ref name=sahitya&gt;[http://www.sahitya-akademi.gov.in/old_version/awa10320.htm#tamil Tamil Sahitya Akademi Awards 1955-2007] {{Webarchive|url=https://web.archive.org/web/20100124032426/http://www.sahitya-akademi.gov.in/old_version/awa10320.htm#tamil |date=2010-01-24 }} [[சாகித்திய அகாதமி]] Official website.&lt;/ref&gt;&lt;ref&gt;{{cite news|title=அறிவுப் புதையல் அ.ச.ஞா!|url=http://www.tamilheritage.org/thfcms/index.php?option=com_content&amp;view=article&amp;id=71&amp;Itemid=192|accessdate=28 July 2010|newspaper=[[தினமணி]]|language=Tamil}}&lt;/ref&gt;&lt;ref&gt;{{cite news|title=A man of many parts|url=http://archives.chennaionline.com/chennaicitizen/2001/tamilscholar.asp|accessdate=28 July 2010|newspaper=Chennai Online|date=2001|archivedate=4 அக்டோபர் 2010|archiveurl=https://web.archive.org/web/20101004234217/http://archives.chennaionline.com/chennaicitizen/2001/tamilscholar.asp|deadurl=dead}}&lt;/ref&gt;&lt;ref&gt;{{cite book|last=Datta|first=Amaresh|title=The Encyclopaedia Of Indian Literature (Volume Two) (Devraj To Jyoti), Volume 2|year=2006|publisher=[[சாகித்திய அகாதமி]]|isbn=9788126011940|pages=1428|url=http://books.google.com/books?id=zB4n3MVozbUC&amp;pg=PA1428&amp;lpg=PA1428&amp;dq=A.+S.+Gnanasambandan+the+hindu&amp;source=bl&amp;ots=OA4T_ZZqXU&amp;sig=tH813t7OLyoOPZkgYHBZL1pyNe0&amp;hl=en&amp;ei=7D5QTMCxE5KyrAeY6snaDw&amp;sa=X&amp;oi=book_result&amp;ct=result&amp;resnum=4&amp;ved=0CB8Q6AEwAw#v=onepage&amp;q&amp;f=false}}&lt;/ref&gt;&lt;ref&gt;{{cite book|title=An Album of Indian writers: issued on the occasion of Frankfurt World Book Fair|year=1986|publisher=Sahitya Akademi|pages=173|url=http://books.google.co.in/books?id=zNxjAAAAMAAJ&amp;q=A.+S.+Gnanasambandan&amp;dq=A.+S.+Gnanasambandan&amp;hl=en&amp;ei=gqRRTOCVGJLG4AbP1uSbAw&amp;sa=X&amp;oi=book_result&amp;ct=result&amp;resnum=6&amp;ved=0CDwQ6AEwBTgK}}&lt;/ref&gt;
 
 ==விருதுகள்==
 *சாகித்திய அகாதமி விருது - 1985
 *தமிழ் இலக்கிய சங்கப்பலகையின் குறள்பீடம் விருது - தமிழக அரசு விருது - 2001
 
 ==எழுதிய நூல்கள்==
 # அ.ச.ஞா.பதில்கள்
 # அகமும் புறமும்
 # அரசியர் மூவர்
 # அருளாளர்கள்
 # அனைத்துலக மனிதனை நோக்கி (தாகூர் கட்டுரைகள்)
 # இராமன் பன்முக நோக்கில்
 # இராவணன் மாட்சியும் வீழ்ச்சியும் - 1945
 # இலக்கியக்கலை - 1964
 # [[இளங்கோ அடிகள் சமயம் எது? (நூல்)|இளங்கோ அடிகள் சமயம் எது?]]
 # இன்றும் இனியும்
 # இன்னமுதம்
 # கம்பன் எடுத்த முத்துக்கள்
 # கம்பன் கலை - 1961
 # கம்பன் நோக்கில் நாடும் மன்னனும்
 # கம்பன் புதிய பார்வை - 1985
 # குறள் கண்ட வாழ்வு
 # சேக்கிழார் தந்த செல்வம்
 # தத்துவமும் பக்தியும் - 1974
 # தம்பியர் இருவர் - 1961
 # தமிழ் நாடக வரலாறும், சங்கரதாச சுவாமிகளும்
 # திரு.வி.க
 # திருவாசகம் சில சிந்தனைகள் பகுதி-1
 # திருவாசகம் சில சிந்தனைகள் பகுதி-2
 # திருவாசகம் சில சிந்தனைகள் பகுதி-3
 # திருவாசகம் சில சிந்தனைகள் பகுதி-4
 # திருவாசகம் சில சிந்தனைகள் பகுதி-5
 # தேசிய இலக்கியம்
 # தொட்டனைத்தூறும் மணற்கேணி
 # தொரோ (Thoreau) வாழ்க்கை வரலாறு
 # நான் கண்ட பெரியவர்கள்
 # [[பதினெண் புராணங்கள் (நூல்)|பதினெண் புராணங்கள்]]
 # பாரதியும் பாரதிதாசனும்
 # புதிய கோணம்
 # [[பெரிய புராணம் - ஓர் ஆய்வு, தொகுதி 1 (நூல்)|பெரிய புராணம் ஓர் ஆய்வு-தொகுதி-1]]
 # [[பெரிய புராணம் - ஓர் ஆய்வு, தொகுதி 2 (நூல்)|பெரிய புராணம் ஓர் ஆய்வு-தொகுதி-2]]
 # மகளிர் வளர்த்த தமிழ்
 # மந்திரங்கள் என்றால் என்ன?
 # மாணிக்கவாசகர் - 1974
 # முற்றுறாச் சிந்தனைகள் &lt;ref&gt;http://thamizhagam.net/nationalized%20books/Prof.%20A.%20Sa.%20Gnanasambantham.html {{Webarchive|url=https://web.archive.org/web/20120705040421/http://thamizhagam.net/nationalized%20books/Prof.%20A.%20Sa.%20Gnanasambantham.html |date=2012-07-05 }} பேராசிரியர் அ.ச.ஞானசம்பந்தன் நூல்கள்&lt;/ref&gt;
 # கிழக்கும் மேற்கும் (1971){{cn}}
 ==மேற்கோள்கள்==
 {{reflist}}
 
 ==வெளி இணைப்புகள்==
 {{விக்கிமூலம்|ஆசிரியர்:பேராசிரியர் அ. ச. ஞானசம்பந்தன்}}
 *[http://www.tamilvu.org/library/nationalized/html/naauthor-40.htm தமிழ் இணையக் கல்விக்கழக  இணையத்தளத்தில் பேராசிரியர் அ.ச.ஞானசம்பந்தன் இயற்றிய நூல்கள்]
 *[http://www.tamilonline.com/thendral/article.aspx?aid=7148 அ. ச. ஞானசம்பந்தன்], தென்றல், மே 2011
 
 {{சாகித்திய அகாதமி விருது}}
 {{Authority control}}
 
 [[பகுப்பு:தமிழக எழுத்தாளர்கள்]]
 [[பகுப்பு:1916 பிறப்புகள்]]
 [[பகுப்பு:2002 இறப்புகள்]]
 [[பகுப்பு:நாட்டுடைமை நூல்களின் ஆசிரியர்கள்]]
 [[பகுப்பு:திருச்சி மாவட்ட நபர்கள்]]